
Iesniedzot šo tehnisko piedāvājumu, Pretendents apliecina pakalpojumu izpildi saskaņā ar iepirkuma Pētījums “Par diskriminācijas situāciju Latvijā” (identifikācijas numurs TB 2024/02), nolikuma, t.sk., tehniskās specifikācijas, prasībām.

1. Vispārējs pakalpojuma apraksts:

Pētījuma mērķis ir veikt kvalitatīvo izpēti un analīzi par diskriminācijas situāciju Latvijā. Pētījumā atbilstoši noteiktajiem darba uzdevumiem tiks veikta normatīvo aktu analīze, Tiesībsarga biroja īstenotās prakses diskriminācijas novēršanas jomā pēdējo trīs gadu laikā analīze, tiks analizēti statistikas dati, iepriekš veikto pētījumu rezultāti, ES izstrādātie indeksi diskriminācijas novērtēšanas jomā, veikta mediju pētījuma analīze, tiks pielietota Delfi metode un nepieciešamības gadījumā organizētas ekspertu intervijas / diskusijas. Gala rezultātā tiks sagatavots pētījuma ziņojums un prezentācija, ietverot analīzes rezultātus un ieteikumus.

Diskriminācija raksturo situācijas, kurās pret cilvēkiem līdzīgā situācijā izturas nevienlīdzīgi bez objektīva pamatojuma, un vienīgais iemesls šādai nevienlīdzīgai attieksmei ir viņu piederība noteiktai sociālajai grupai. Diskriminācijas novēršana ir būtiska, jo saskarsmei ar diskrimināciju var būt negatīvas sekas, piemēram, ilgstošas grūtības atrast darbu[footnoteRef:2] vai negatīvs iespaids uz indivīda mentālo veselību[footnoteRef:3].  [2:  Lancee, B. (2019). Ethnic discrimination in hiring: comparing groups across contexts. Results from a cross-national field experiment. Journal of Ethnic and Migration Studies, 47(6), 1181–1200. Pieejams: https://doi-org.datubazes.lanet.lv/10.1080/1369183X.2019.1622744]  [3:  Moody, M. D., & Lewis, J. C. J. (2022). Lifetime vicarious experiences of major discrimination and depressive symptoms among middle-aged and older black adults. Aging & Mental Health, 27(6), 1103–1110. Pieejams: https://doi-org.datubazes.lanet.lv/10.1080/13607863.2022.2117792] 



Visbiežākie diskriminācijas iemesli ir rase, ādas krāsa, tautība, reliģija, invaliditāte, vecums, dzimums un seksuālā orientācija.[footnoteRef:4] Papildus var minēt arī tādus iemeslus kā veselības stāvoklis un funkcionālie traucējumi (kas ne vienmēr rezultējas invaliditātes statusa piešķiršanā), politiskā piederība, ģimenes stāvoklis un materiālais stāvoklis / ienākumi. Diskriminācijas jēdziens, pamatā skatāms uz atšķirību (diversity) pamata. [4:  Latvijas Cilvēktiesību centrs (2021). Diskriminācija. Pieejams: https://cilvektiesibas.org.lv/lv/database/diskriminacija/] 


Jomas, kurās diskriminācija var izpausties, ir (a) darba tirgus (gan attiecībā uz vienlīdzīgu iespēju piedalīties darba tirgū, gan attiecībā uz ienākumu apmēru un amata pozīciju), (b) piekļuve precēm un pakalpojumiem (t.sk. attieksme to saņemšanas laikā), (c) iespēja saņemt sociālo atbalstu un būt sociāli aizsargātam (pakalpojumus, pabalstu u.c.); (d) attieksme dažādās reklāmās. Tāpat jomas, kur diskriminācija teorētiski var izpausties, ir bērna audzināšana, iespēja pavadīt brīvo laiku, aizsardzība no vardarbības un tiesības saņemt atbilstošu aizstāvību u.c. Tādējādi  pētījuma ietvaros analīzes nolūkā būtu veidojama matrica, kurā katras sociālās grupas un jomas gadījumā būtu jāizdala pazīmes, jāapzina aizspriedumi un situācijas, ar kurāmm sociālās grupas dažādās dzīves situācijās saskaras. Mēdz būt gadījumi, kad personas, kas saskārušās ar diskrimināciju, pieder ne vien vienai, bet vairākām sociālajām grupām.[footnoteRef:5] Saskarsme ar šāda veida daudzslāņu diskrimināciju rada izaicinājumus ES pretdiskriminācijas tiesību aktiem, kuros diskriminācijas aizliegumi lielākoties attiecināmi uz atsevišķām aizsargāto personu grupām.[footnoteRef:6] [5:  Fuentes, K., Hsu, S., Patel, S., & Lindsay, S. (2023). More than just double discrimination: a scoping review of the experiences and impact of ableism and racism in employment. Disability and Rehabilitation, 46(4), 650–671. Pieejams: https://doi.org/10.1080/09638288.2023.2173315]  [6:  Raphaële X. (2018). 'Multiple discrimination in EU anti-discrimination law : towards redressing complex inequality?' in Uladzislau BELAVUSAU and Kristin HENRARD (eds), EU anti-discrimination law beyond gender, Oxford ; Portland : Hart Publishing, pp. 41–74. Pieejams: https://papers.ssrn.com/sol3/papers.cfm?abstract_id=3529603] 


Pievēršoties diskriminācijas gadījumiem, svarīgi saprast, kāds ir bijis iespējamās diskriminācijas pamats. Aizliegums diskriminēt uz dzimuma, rases, etniskās izcelsmes, reliģiskās vai citu pārliecību, invaliditātes, vecuma un seksuālās orientācijas pamata ir noteikts ES direktīvās un Lisabonas līgumā, taču atsevišķos likumos Latvijā un arī Eiropā diskriminācijas aizliegto pamatu saraksts ir plašāks, piemēram, iekļaujot ne-diskriminēšanu saistībā ar mantisko vai ģimenes stāvokli, politiskajiem uzskatiem vai ģenētiskām iezīmēm.[footnoteRef:7]  [7:  Latvijas Cilvēktiesību centrs (2012). Pamati, uz kādiem aizliegta diskriminācija. Pieejams: https://cilvektiesibas.org.lv/lv/database/pamati-uz-kadiem-aizliegta-diskriminacija/] 




Normatīvais regulējums

ES normatīvajā regulējumā diskriminācija izceltas šādās direktīvās[footnoteRef:8]: [8:  Latvijas Cilvēktiesību centrs (n.d.). Eiropas Savienības direktīvas. Pieejams: https://cilvektiesibas.org.lv/lv/database/category/eiropas-savienibas-direktivas/] 

· Eiropas Parlamenta un Padomes direktīvā 2006/54/ek – “Par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos”. Šīs direktīvas mērķis ir nodrošināt vienlīdzīgas iespējas un attieksmi pret vīriešiem un sievietēm saistībā ar nodarbinātību. Tajā ietverti noteikumi par piekļuvi darba iespējām, darba nosacījumiem un nodarbinātības sociālā nodrošinājuma sistēmām, kā arī procedūras, lai šī īstenošana būtu efektīvāka. Direktīvā uzsvērta tiešās un netiešās diskriminācijas likvidācijas nepieciešamība, kā arī minēti iespējamie diskriminācijas izpausmju piemēri.[footnoteRef:9] [9:  Eiropas Parlamenta un Padomes Direktīva 2006/54/EK ( 2006. gada 5. jūlijs ) par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (pārstrādāta versija) (2006). Pieejams: https://eur-lex.europa.eu/eli/dir/2006/54/oj/?locale=LV] 

· Eiropas Padomes direktīvā 2008/0140 – “Par vienlīdzīgas attieksmes principa īstenošanu neatkarīgi no reliģijas vai pārliecības, invaliditātes, vecuma vai dzimumorientācijas”. Šīs direktīvas mērķis ir īstenot vienlīdzīgas attieksmes principu ārpus darba tirgus. Direktīva papildina esošo EK tiesisko regulējumu, nosakot vienotus aizsardzības noteikumus personām, kuras cietušas no diskriminācijas saistībā ar reliģiju vai pārliecību, invaliditāti, vecumu vai dzimumorientāciju. Direktīva attiecas uz šādām jomām: sociālā aizsardzība, tostarp sociālais nodrošinājums un veselības aprūpe, sociālās priekšrocības, izglītība, sabiedrībai pieejamu preču un pakalpojumu, tostarp mājokļu pieejamība.[footnoteRef:10] [10:  Priekšlikums. Padomes direktīva par vienlīdzīgas attieksmes principa īstenošanu neatkarīgi no reliģijas vai pārliecības, invaliditātes, vecuma vai dzimumorientācijas (2008). Pieejams: https://eur-lex.europa.eu/legal-content/LV/ALL/?uri=CELEX%3A52008PC0426] 

· Eiropas Padomes direktīvā 2004/113/EK – “Direktīva, ar kuru īsteno principu, kas paredz vienlīdzīgu attieksmi pret vīriešiem un sievietēm, attiecībā uz pieeju precēm un pakalpojumiem, preču piegādi un pakalpojumu sniegšanu”. Direktīvas mērķis ir izveidot sistēmu, lai cīnītos pret diskrimināciju dzimuma dēļ šajā jomā, uzsverot, ka dalībvalstīm jāīsteno vienlīdzīgas attieksmes principi pret vīriešiem un sievietēm, ieviešot jaunus vai saglabājot jau esošos noteikumus.[footnoteRef:11] Saistībā ar vienlīdzīgu attieksmi neatkarīgi no dzimuma attiecībā uz preču un pakalpojumu pieejamību veikti dažādi pētījumi, piemēram, saistībā ar īres mājokļu pieejamību -  2018. gadā publicētā pētījumā secināts, ka OECD valstīs, meklējot dzīvesvietu īrei, diskrimināciju augstākā līmenī piedzīvo vīrieši, īpaši ar minoritāšu izcelsmes vārdiem.[footnoteRef:12] [11:  Padomes Direktīva 2004/113/EK (2004. gada 13. decembris), ar kuru īsteno principu, kas paredz vienlīdzīgu attieksmi pret vīriešiem un sievietēm, attiecībā uz pieeju precēm un pakalpojumiem, preču piegādi un pakalpojumu sniegšanu (2004). Pieejams: https://eur-lex.europa.eu/eli/dir/2004/113/oj/?locale=LV]  [12:  Flage, A. (2018). "Ethnic and gender discrimination in the rental housing market: Evidence from a meta-analysis of correspondence tests, 2006–2017," Journal of Housing Economics, Elsevier, vol. 41(C), pages 251-273. DOI: 10.1016/j.jhe.2018.07.003] 

· Eiropas Padomes direktīvā 2000/43/EC – “Direktīva, kas ievieš vienādas attieksmes principu pret personām neatkarīgi no rasu vai etniskās piederības”. Šīs direktīvas mērķis ir dalībvalstīm noteikt sistēmu, lai izskaustu šāda veida diskrimināciju. Direktīva attiecas uz darba iegūšanas nosacījumiem, piekļuvi visu veidu profesionālajiem resursiem, nodarbinātības nosacījumiem un darba apstākļiem, dalību darbinieku organizācijās, sociālo aizsardzību, sociālajām priekšrocībām, izglītību un piekļuvi pakalpojumiem un precēm.[footnoteRef:13] [13:  Padomes Direktīva 2000/43/EK (2000. gada 29. jūnijs), ar ko ievieš vienādas attieksmes principu pret personām neatkarīgi no rasu vai etniskās piederības (2000). Pieejams: https://eur-lex.europa.eu/eli/dir/2000/43/oj/?locale=LV] 

· Eiropas Padomes direktīvā 2000/78/EC – “Direktīva, kas nosaka kopējo sistēmu vienādai attieksmei pret nodarbinātību un profesiju”. Šī direktīva attiecas uz jomām saistībā ar darba, pašnodarbinātības un profesijas iegūšanu, piekļuvi profesionālajai izglītībai un apmācībai, nodarbinātības nosacījumiem un līdzdalību darba ņēmēju un darba devēju organizācijās.[footnoteRef:14] [14:  Padomes Direktīva 2000/78/EK (2000. gada 27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju (2000). Pieejams: https://eur-lex.europa.eu/eli/dir/2000/78/oj/?locale=LV] 


Visās Eiropas Padomes direktīvās uzsvērts, ka tās attiecas gan uz tiešo, gan netiešo diskrimināciju, un tajās iekļauti soļi, kas dalībvalstīm būtu jāīsteno, lai panāktu vienlīdzīgu attieksmi.[footnoteRef:15] Tiešā diskriminācija attiecas uz gadījumiem, kuros persona piedzīvo mazāk labvēlīgu attieksmi bez jebkāda objektīva iemesla, balstoties tikai uz kādām tai piemītošajām pazīmēm, piemēram, atteikšanās pieņemt darbā romu tautības personu.[footnoteRef:16] Savukārt netiešā diskriminācija raksturo situācijas, kurās pastāv vienāda attieksme pret visiem iesaistītajiem, bet dažām personām tas rada negatīvākas sekas, piemēram, ja darba devējs piedāvā kādas apmācības visiem darbiniekiem, taču tās apmeklēt iespējams tikai noteiktā laikā, tādējādi tām kļūstot nepieejamākām vecākiem, kam šajā laikā būtu jāuzņemās ar ģimeni saistīti pienākumi.[footnoteRef:17] [15: Latvijas Cilvēktiesību centrs (n.d.). Eiropas Savienības direktīvas. Pieejams: https://cilvektiesibas.org.lv/lv/database/category/eiropas-savienibas-direktivas/]  [16: Cilvēktiesību gids (2019). Tiešā diskriminācija. Pieejams: https://www.cilvektiesibugids.lv/temas/diskriminacija/kas-ir-diskriminacija/diskriminacijas-veidi/tiesa-diskriminacija]  [17: Cilvēktiesību gids (2019). Netiešā diskriminācija. Pieejams: https://www.cilvektiesibugids.lv/temas/diskriminacija/kas-ir-diskriminacija/diskriminacijas-veidi/netiesa-diskriminacija] 


ES un starptautiskā līmenī pastāv arī dažādas konvencijas, kas nosaka diskriminācijas regulējumu, piemēram, ES pamattiesību harta, ANO Konvencija par personu ar invaliditāti tiesībām, Eiropas sociālā harta, Vispārējā konvencija par nacionālo minoritāšu aizsardzību, Eiropas Cilvēktiesību un pamatbrīvību aizsardzības konvencija.[footnoteRef:18] Šīm konvencijām ir atšķirīgi fokusi, uzmanību vēršot dažādām sociālajām grupām vai tiesību aizsardzībai kopumā, taču visi dokumenti nosaka noteikumus diskriminācijas novēršanai un cilvēktiesību aizsardzībai, tie ir saistoši to dalībvalstīm. [18: Latvijas Cilvēktiesību centrs (n.d.). Konvencijas. Pieejams: https://cilvektiesibas.org.lv/lv/database/category/konvencijas/] 


Latvijā diskriminācija tiešākā vai netiešākā veidā minēta dažādos likumos, kuriem pamatā ir Latvijas Republikas Satversmes 91. pants – “ Visi cilvēki Latvijā ir vienlīdzīgi likuma un tiesas priekšā. Cilvēka tiesības tiek īstenotas bez jebkādas diskriminācijas.”[footnoteRef:19] Piemēram, Fizisko personu — tiesiska darījuma dalībnieku — diskriminācijas aizlieguma likuma 1.pantā – 7.pantā[footnoteRef:20],  kuros minēts, kāda veida atšķirīga attieksme ir aizliegta un kāda – atļauta. Izglītības likuma 3.pantā - Tiesības uz izglītību un 3.1 pantā - Atšķirīgas attieksmes aizliegums[footnoteRef:21], Brīvas pakalpojumu sniegšanas likuma 6.pantā - Pakalpojuma sniegšanas ierobežojumu vispārīgie noteikumi[footnoteRef:22], kā arī Krimināllikuma 48.pantā “Atbildību pastiprinošie apstākļi”, 74.1 pantā “Genocīda, nozieguma pret cilvēci, nozieguma pret mieru un kara nozieguma attaisnošana”, 78.pantā “Nacionālā, etniskā un rasu naida izraisīšana”, 150.pantā “Sociālā naida un nesaticības izraisīšana, 149.pantā “Diskriminācijas aizlieguma pārkāpšana”.[footnoteRef:23] Tāpat, piemēram, Administratīvā procesa likuma 6.pantā “Vienlīdzības princips” un 92.pantā “Tiesības uz atlīdzinājumu”.[footnoteRef:24]  Atbilstoši Pasūtītāja izvirzītajiem kritērijiem, pētījuma ietvaros tiks apkopotas un izvērtētas galvenās tēzes no noteiktiem likumiem. [19:  Latvijas Republikas Satversme (1993). Pieejams: https://likumi.lv/ta/id/57980]  [20:  Fizisko personu — tiesiska darījuma dalībnieku — diskriminācijas aizlieguma likums (2012). https://likumi.lv/ta/id/253547]  [21:  Izglītības likums (1998). https://likumi.lv/ta/id/50759]  [22:  Brīvas pakalpojumu sniegšanas likums (2010). https://likumi.lv/ta/id/208269]  [23:  Krimināllikums (1998). Pieejams: https://likumi.lv/ta/id/88966]  [24:  Administratīvā procesa likums (2001). Pieejams: https://likumi.lv/ta/id/55567] 



Pētījumi un dati par diskrimināciju

ES līmenī diskriminācijas jautājums ir nemainīgi aktuāls, līdz ar to tiek veikti dažādi pētījumi par šo tēmu. Piemēram, 2023. gadā tika veikts Eirobarometra pētījums, kas atklāj, ka visvairāk Latvijas iedzīvotāju uzskata, ka Latvijā cilvēki tiek diskriminēti romu tautības (65%), ādas krāsas (61%) un etniskās piederības (60%)  dēļ, kā arī transseksualitātes (57%), seksuālās orientācijas (54%) vai invaliditātes (49%) dēļ.[footnoteRef:25]  [25:  European Commission (2023). Discrimination in the European Union. Pieejams: https://europa.eu/eurobarometer/surveys/detail/2972] 


Saistībā ar izpēti ES līmenī jānorāda, ka dalībvalstīs tiek apkopoti dati ES izvirzītajiem vienlīdzības indeksiem. 2023. gadā EIGE dzimuma līdztiesības indeksā Latvija saņēma  61.5 punktus no 100, tādējādi ieņemot 19. vietu ES.[footnoteRef:26] Salīdzinājumam Lietuva ieguva augstāku punktu skaitu (64,1 un ieņēma 18. vietu), taču Igaunijā - zemāku (60,2 punkti un 23. vieta).[footnoteRef:27] Augstāko novērtējumu ieguva Zviedrija, Nīderlande un Dānija (attiecīgi 82,2, 77,9 un 77,8 punkti).[footnoteRef:28]  [26:  EIGE (2023). Gender Equality Index. Pieejams: https://eige.europa.eu/gender-equality-index/2023/country/LV]  [27:  Centrālā statistikas pārvalde  (2023). Dzimumu līdztiesības indeksā Latvija ieņēmusi 19. vietu Eiropas Savienībā. Pieejams: https://stat.gov.lv/lv/statistikas-temas/labklajibas-un-vienlidzibas-raditaji/dzimumlidztiesiba/preses-relizes/21274]  [28:  EIGE (2023). Comparing scores in 2023 edition. Pieejams: https://eige.europa.eu/gender-equality-index/2023/compare-countries/index/table] 


Vislabākie rādītāji Latvijai 2023. gada indeksā bija dimensijā ''darbs'' (76,4 punkti un 13. vieta), kas ''mēra, cik lielā mērā sievietes un vīrieši var gūt labumu no vienlīdzīgas piekļuves nodarbinātībai un labiem darba apstākļiem''.[footnoteRef:29] Savukārt viszemākais punktu skaits (29,1 un 18.vieta) iegūts dimensijā ''vara'', kas saistīta ar dzimuma līdztiesību lēmumu pieņemšanā.[footnoteRef:30] Ievērojama novirze no vidējā ES rādītāja (63,6) redzama dimensijā ''zināšanas'', kur Latvijas novērtējums ir vien 50,4 no 100 (28. jeb pēdējā vieta). Šī dimensija ''raksturo atšķirības starp sasniegto izglītības līmeni un mūžizglītības iespējām''.[footnoteRef:31] Kopumā izvērtējumā secināts, ka Latvijā dzimuma līdztiesības progress ir lēnāks nekā citās ES dalībvalstīs, tādējādi laika gaitā vēl vairāk palielinās atšķirība starp ES vidējo rādītāju un Latvijas rezultātiem.[footnoteRef:32] [29:  EIGE (2023). Work indicators in Latvia. Pieejams: https://eige.europa.eu/gender-equality-index/2023/domain/work/LV]  [30:  EIGE (2023). Power indicators in Latvia. Pieejams: https://eige.europa.eu/gender-equality-index/2023/domain/power/LV]  [31:  Centrālā statistikas pārvalde (2023). Dzimumu līdztiesība, 2023. Pieejams: https://stat.gov.lv/lv/statistikas-temas/labklajibas-un-vienlidzibas-raditaji/dzimumlidztiesiba/publikacijas-un-6]  [32:  EIGE (2023). Latvia in 2023 edition. Pieejams: https://eige.europa.eu/gender-equality-index/2023/country/LV] 


Saistībā ar diskrimināciju arī Latvijā ir veikti pētījumi. Labklājības ministrijas 2022. gadā pasūtītajā sabiedrības aptaujā secināts, ka ar kādu no diskriminācijas veidiem Latvijā ir saskārušies 40% iedzīvotāju.[footnoteRef:33] Valstī ir veikti pētījumi, kas iekļauj sabiedrības aptaujāšanu par saskarsmi ar diskrimināciju[footnoteRef:34], taču lielākoties šie pētījumi (piemēram, SIF “Dažādības kompass”[footnoteRef:35]) koncentrējas uz kādu atsevišķu grupu vai atsevišķiem diskriminācijas aspektiem, tāpēc nepieciešams vienots situācijas apraksts, kas apkopotu un analizētu iepriekš gūtās atziņas. Bieži uzmanības centrā tiek izcelti romi un viņu iespējamā diskriminācija. 2015. gadā publicētā SIF pētījumā secināts, ka “romi raksturojami kā margināli un sociāli atstumta grupu, kura darba tirgū tiek diskriminēta un kuras nodarbinābas iespējas nav vienlīdzīgas ar citu tautību iedzīvotājiem”. Pētījumā veiktajā aptaujā 82,3% romu atbildēja, ka viņi paši vai viņu ģimenes locekļi pēdējo trīs gadu laikā piedzīvojuši situācijas, kur darba devēji atsakās pieņemt darbā romu tautības dēļ. [footnoteRef:36]  [33:  Labklājības ministrija (2022). Pētījums: Sabiedriskās domas aptauja par sabiedrības izpratni par diskriminācijas aspektiem. Pieejams: https://www.lm.gov.lv/lv/media/22110/download?attachment]  [34: Pētījums: Sabiedriskās domas aptauja par sabiedrības izpratni par diskriminācijas aspektiem. ; Jauniešu attieksmes pret iecietību un diskrimināciju izpēte; 
Latvijā darba tirgū izplatītākais diskriminācijas veids ir “eidžisms”, noskaidrots aptaujā]  [35:  SIF (2023). Dažādības kompass. Pieejams: https://cilvektiesibas.org.lv/media/record/docs/2023/07/18/SIF_Discrimination_2023_LV.pdf]  [36:  Sabiedrības integrācijas fonds (2015). Romi Latvijā. Pētījuma ziņojums. Pieejams: https://www.km.gov.lv/sites/km/files/romi_latvija_petijums_lv1.pdf] 


Centrālās statistikas pārvalde ir apkopojusi datus par mazaizsargātām personu grupām[footnoteRef:37], kas, balstoties uz Tehniskās specifikācijas darba uzdevumiem, padziļinātāk tiks analizēti arī šajā pētījumā. Pēc datiem par 2022. gadu, nabadzības vai sociālās atstumtības riskam bija pakļauti 25,6 % jeb 476 tūkstoši Latvijas iedzīvotāju (sk. 1. attēlu).[footnoteRef:38]’Šiem rādītājiem ir cieša korelācija ar risku būt diskriminētam. [37:  Centrālā statistikas pārvaldes publikācijas: Nabadzības risks un sociālās atstumtība Latvijā 2022.gadā. Dzimumu līdztiesība, 2023; Bērni Latvijā, 2023; Seniori Latvijā 2021.gadā;  Jaunieši Latvijā, 2019.gads]  [38: Centrālā statistikas pārvalde (2024). Nabadzības risks un sociālā atstumtība Latvijā 2022. gadā. https://stat.gov.lv/lv/statistikas-temas/iedzivotaji/monetara-nabadziba-nevienlidziba-un-sociala-atstumtiba-21] 


1.attēls. Nabadzības vai sociālās atstumtības riskam pakļauto iedzīvotāju īpatsvars ES dalībvalstīs 2022. gadā.[footnoteRef:39]  [39:  Centrālā statistikas pārvalde (2024). Nabadzības risks un sociālā atstumtība Latvijā 2022. gadā. https://stat.gov.lv/lv/statistikas-temas/iedzivotaji/monetara-nabadziba-nevienlidziba-un-sociala-atstumtiba-21] 

Aplūkojot dažādu organizāciju publikācijas un pētījumus Latvijā, jāsecina, ka katrā diskriminācijas riskam pakļautajā personu grupā iezīmējas specifisks problēmu kopums. Piemēram:
· Apvienības Apeirons projekti un secinājumi bieži saistīti ar vides pieejamību kā netiešās diskriminācijas izpausmes veidu un nepieciešamību to mazināt[footnoteRef:40].  [40:  Apvienības Apeirons projekti: Kultūrvēsturiskais mantojums visiem; Eiropas Savienības Pieejamības resursu centrs AccessibleEU] 

· Biedrība “ZELDA”, kas aizstāv personu ar GRT intereses, īpaši pievēršas nepieciešamajiem pielāgojumiem tiesību aizsardzības sistēmā, piemēram, komunikācijā, akcentējot vieglās valodas nozīmi.[footnoteRef:41]  [41: Ieva Leimane – Veldmeijere un Aleksandra Pavlovska (2024). Rokasgrāmata tiesību aizsardzības sistēmas darbiniekiem “Saprātīgi pielāgojumi tiesību aizsardzības sistēmas ietvaros”. Pieejams: https://zelda-cms.b-cdn.net/AIF_Rokas_Gramata_30042024_0f8710513b.pdf] 

· Latvijas cilvēktiesību centrs pētījumos un projektos pievēršas naida runai kā diskriminācijās izpausmei, īpaši uzsverot vajadzību pēc sabiedrības izpratnes veicināšanas par naida runu un tās sekām, kā arī iespējām vērsties pēc palīdzības.[footnoteRef:42]  [42:  Latvijas cilvēktiesību centrs: Pētījums "Naida runa Latvijā - tendences un izaicinājumi"; Cilvēku stāsti par diskrimināciju un naida izpausmēm; Naida runa un eiroskepticisms Latvijā. Nacionālais ziņojums.] 

· Centrs “Dardedze” īsteno dažādus projektus, kuros īsteno dažāda veida apmācības un nodarbības  vecākiem, skolotājiem un sabiedrībai kopumā, lai veicinātu izpratni par vienlīdzīgu attieksmi, kā arī bērnu un vecāku tiesībām, piemēram, veidojot atbalsta grupu vecākiem no mazaisargātām grupām.[footnoteRef:43]  [43:  Centrs Dardedze (n.d.). Atbalsts izglītojošai atbalsta grupai “Sargeņģelis”. https://centrsdardedze.lv/projekti/noslegtie-projekti/atbalsts-izglitojosajam-atbalsta-grupam-sargengelis/] 

Tādējādi redzams, ka diskriminācijas izpausmes atšķiras atkarībā no sociālās grupas. Kopīgā iezīme teju visos gadījumos ir nepieciešamība veicināt sabiedrības informētību un izpratni par šiem jautājumiem, jo, palielinoties izpratnei par dažādu sociālo grupu pieredzi un īpašajām vajadzībām, samazinās diskriminācijas izpausmes.


Palīdzības iespējas saskares ar diskrimināciju gadījumā

Latvijas cilvēktiesību biroja izveidotajā apkopojumā norādīts, ka, saskaroties ar diskrimināciju Latvijā, cilvēkiem ir tiesības vērsties pēc palīdzības dažādās iestādēs[footnoteRef:44]: [44:  Latvijas Cilvēktiesību centrs (2021). Aizsardzības mehānismi diskriminācijas gadījumos. Pieejams: https://cilvektiesibas.org.lv/lv/database/aizsardzibas-mehanismi-diskriminacijas-gadijumos/] 

· Tiesībsarga birojā iespējams vērsties jebkurā diskriminācijas gadījumā, lai aizstāvētu savas intereses. Iestāde izskata lietu, kā arī veicina izlīgumu vai sniedz atzinumu par to.[footnoteRef:45] [45:  Tiesībsarga birojs (n.d.). Iesniegums. Pieejams: https://www.tiesibsargs.lv/kontakti/iesniegums/] 

· Valsts darba inspekcijā iespējams vērsties, ja notikusi diskriminācija darba tiesiskajās attiecībās.[footnoteRef:46] [46:  Valsts darba inspekcija (2020). Par mums. Pieejams: https://www.vdi.gov.lv/lv/par-mums] 

· Par diskriminācijas aizlieguma pārkāpumu reklāmā var vērsties patērētāju tiesību aizsardzības centrā.[footnoteRef:47]  [47: Patērētāju tiesību aizsardzības centrs (2020). Darbības jomas. Pieejams: https://www.ptac.gov.lv/lv/darbibas-jomas-0] 

· Tāpat par diskriminācijas jautājumiem iespējams vērsties dažādās NVO, piemēram, Latvijas Cilvēktiesību centrā var vērsties, saskaroties ar jebkāda veida diskrimināciju.[footnoteRef:48] Resursu centrs sievietēm “MARTA” sniedz palīdzību sievietēm.[footnoteRef:49] Attiecībā uz iespējamu diskrimināciju pret cilvēkiem ar invaliditāti palīdzību iespējams meklēt Invalīdu un viņu draugu apvienībā “Apeirons”[footnoteRef:50], kā arī Latvijas Cilvēku ar īpašām vajadzībām sadarbības organizācijā SUSTENTO.[footnoteRef:51] Saskaroties ar diskrimināciju, kas vērsta pret cilvēkiem ar psihiskās veselības traucējumiem un intelektuālās attīstības traucējumiem, iespējams vērsties Resursu centrā cilvēkiem ar garīga rakstura traucējumiem “Zelda”.[footnoteRef:52] Attiecībā uz diskrimināciju seksuālās orientācijas dēļ var vērsties LGBT un viņu draugu apvienībā “Mozaīka”.[footnoteRef:53] [48:  Latvijas Cilvēktiesību centrs (2021). Aizsardzības mehānismi diskriminācijas gadījumos. Pieejams: https://cilvektiesibas.org.lv/lv/database/aizsardzibas-mehanismi-diskriminacijas-gadijumos/]  [49:  Centrs MARTA (2024). Par MARTU. Pieejams: https://marta.lv/lv/par-martu/]  [50:  Apeirons (n.d.). Par mums. Pieejams: https://www.apeirons.lv/par-mums/]  [51:  SUSTENO (n.d.). Kontakti. Pieejams: https://www.sustento.lv/kontakti/]  [52:  Resursu centrs cilvēkiem ar garīgiem traucējumiem „ZELDA” (2024). Par mums. Pieejams: https://zelda.org.lv/par-mums]  [53:  Mozaīka (n.d.). Par mums. Pieejams: https://www.mozaika.lv/par-mozaiku/] 


Šī pētījuma kontekstā ir būtiski uzsvērt un īpaši izprast LR Tiesībsarga biroja darbības mērķi un uzdevumus, atbildības jomas, jo viens no pētījuma uzdevumiem paredz pētīt tā īstenoto praksi diskriminācijas novēršanas jomā. 

Saskaņā ar Tiesībsarga likuma[footnoteRef:54] 1. pantu – Tiesībsarga mērķis ir “veicināt cilvēktiesību aizsardzību un sekmēt, lai valsts vara tiktu īstenota tiesiski, lietderīgi un atbilstoši labas pārvaldības principam”. Tiesībsarga viena no funkcijām ir sekmēt vienlīdzīgas attieksmes principa ievērošanu un jebkāda veida diskriminācijas novēršanu[footnoteRef:55]. Tiesībsargs  pieņem un izskata privātpersonu iesniegumus, ierosina pārbaudes lietu apstākļu noskaidrošanai, pieprasa nepieciešamo informāciju, sniedz ieteikumus un atzinumus, sniedz personām konsultācijas cilvēktiesību jautājumos, veic pētījumus un analizē situāciju cilvēktiesību jomā u.c. [footnoteRef:56] [54: Tiesībsarga likums (2009). Pieejams: https://www.tiesibsargs.lv/wp-content/uploads/2022/05/Tiesibsarga_likums.pdf ]  [55: Tiesībsarga likums (2009). Pieejams: https://www.tiesibsargs.lv/wp-content/uploads/2022/05/Tiesibsarga_likums.pdf ]  [56: Tiesībsarga likums (2009). Pieejams:  https://www.tiesibsargs.lv/wp content/uploads/2022/05/Tiesibsarga_likums.pdf ] 


Saskaņā ar Tiesībsarga stratēģiju 2022.-2026. gadam attiecībā uz vienlīdzīgas attieksmes principa ievērošanu un jebkāda veida diskriminācijas novēršanas sekmēšanu tiek paredzēta personu ar invaliditāti tiesību/ANO konvencijas par personu ar invaliditāti tiesībām ieviešanas uzraudzība. Tā ietver personu ar garīga rakstura traucējumiem tiesību respektēšanu, sabiedrībā balstītu pakalpojumu attīstību, vides pieejamības, trūkumu tiesiskajā regulējumā, praksē uzraudzību, iekļaujošas nodarbinātības sekmēšanu, izpratnes un pozitīvas attieksmes sekmēšanu u.c.[footnoteRef:57] Tāpat  stratēģijā  ir paredzēta diskriminācijas mazināšana, kas ietver tādas dimensijas kā iekļaujošu un drošu darba vidi, mājokļu pieejamību īres tirgū (ģimenes ar bērniem, tautība, rase, vecums, dzimums), netiešās diskriminācijas novēršanu sociālā jomā sievietei bērna kopšanas atvaļinājuma laikā (valsts sociālās apdrošināšanas iemaksas samazinātā apmērā), dialoga veicināšanu par diskriminācijas un iecietības jautājumiem. [footnoteRef:58] [57:  Latvijas Republikas tiesībsarga stratēģija 2022. – 2026. gadam. Pieejams: https://www.tiesibsargs.lv/wp-content/uploads/2022/05/tiesibsarga_strategija_2022_2026_1647366974.pdf ]  [58:  Latvijas Republikas tiesībsarga stratēģija 2022. – 2026. gadam. Pieejams:  https://www.tiesibsargs.lv/wp-content/uploads/2022/05/tiesibsarga_strategija_2022_2026_1647366974.pdf ] 


Tiesībsargā ir izveidota Diskriminācijas novēršanas nodaļa, kuras darba kompetencē ir diskriminācijas novēršana. Nodaļas uzdevumi ir:
· Tiesībsarga likumā noteikto tiesībsarga uzdevumu izpilde, ievērojot Tiesībsarga stratēģijā noteiktos mērķus un prioritātes, visās biroja kompetencē un pilnvarojumā ietilpstošajās tiesību nodrošināšanas, aizsardzības un veicināšanas jomās, ar mērķi novērst diskrimināciju, veicināt sabiedrības izpratni par minēto;
· neatkarīgas juridiskās palīdzības nodrošināšana personām, kas ir saskārušās ar diskrimināciju (ja tiek konstatēts diskriminācijas aizlieguma pārkāpums);
· kā arī jau pieminētās ANO Konvencijas par personu ar invaliditāti tiesībām un citu Latvija saistošu starptautisko tiesību normu, kā arī nacionālo normatīvo aktu īstenošanas diskriminācijas novēršanas jomā uzraudzība.[footnoteRef:59] [59:  Latvijas Republikas tiesībsargs (n.d.). Par Tiesībsarga biroju. Pieejams: https://www.tiesibsargs.lv/par-mums/par-tiesibsarga-biroju/ ] 


Saskaņā ar Tiesībsarga ziņojumu 2023. gadā birojā tika saņemti 1718 iesniegumi, no kuriem 58 bija par diskrimināciju (jeb 2,9% no visu iesniegumu kopskaita).[footnoteRef:60] 2023. gadā tiesībsargs sniedza 2526 juridiskās konsultācijas, no kurā 75 par diskriminācijas jautājumiem (kas veido 2,7% no kopskaita). Iesniegumi visbiežāk bija par iespējamiem diskriminācijas pārkāpumiem dzimuma un invaliditātes dēļ. Vienlaikus, ne visos iesniegumu gadījumos tika atklāta diskriminācija vai nevienlīdzīga attieksme”.[footnoteRef:61]  [60:  Latvijas Republikas tiesībsargs (2024). Latvijas Republikas tiesībsarga 2023. gada ziņojums. Pieejams:https://www.tiesibsargs.lv/wp-content/uploads/2024/03/2023.-gada-zinojums.pdf ]  [61: Latvijas Republikas tiesībsargs (2024). Latvijas Republikas tiesībsarga 2023. gada ziņojums. Pieejams: https://www.tiesibsargs.lv/wp-content/uploads/2024/03/2023.-gada-zinojums.pdf] 


	
	
	



Iepriekš raksturotā informācija tiks ņemta vērā, veicot Pētījuma izstrādi. Šī informācija ir arī ņemta vērā, izstrādājot detalizētāku pētījuma metodoloģisko plānu, kas ir raksturots turpinājumā. 
	
	
	



2. Detalizēts pakalpojuma apraksts


	Nr.
	Tehniskajā specifikācijā paredzētais uzdevums
	Veicamo darbību izklāsts
	Iesaistītā personāla un tā uzdevumu apraksts, iesaistes laika grafiks

	1.
	Izvērtēt, izvilkt galvenās tēzes par diskriminācijas kritērijiem, kas izriet no konkrētiem likumiem. 

Informāciju par diskriminācijas kritērijiem likumos iesniedz Pasūtītājs.
	Metodoloģija un veicamie darbi:
Pirmais solis būs iepazīšanās ar Pasūtītāja sniegto informāciju par analizējamajiem kritērijiem, lai nepieciešamības gadījumā organizētu kopīgu diskusiju ar Pasūtītāju un labāk izprastu definētos kritērijus.

Otrais solis būs informācijas avotu saraksta (likumu saraksta) izstrāde un saskaņošana ar Pasūtītāju, kā arī analīzes shēmas (matricas) izstrāde, kurā tiks strukturēta informācija, lai visām iesaistītajām pusēm būtu iespēja uzskatāmā formā iepazīties ar rezultātiem. Sagaidāms, ka rezultāti darba procesā varētu tikt strukturēti MS Excel tabulā, ļaujot apkopot tēzes par katra kritērija izpildi / neizpildi konkrētā likumā. 

Trešajā solī atbilstoši analīzes shēmai eksperte veiks likumu analīzi un sagatavos ziņojuma nodaļu, ietverot tajā galvenos rezultātus.

Pēc analīzes veikšanas tiks organizēta Pretendenta ekspertu diskusija, lai plašākā lokā apspriestu galvenos secinājumus un no tiem izrietošos ieteikumus. Pēc šīs  sanāksmes par galvenajiem secinājumiem tiks informēts arī Pasūtītājs, nepieciešamības gadījumā organizējot kopīgu sarunu.

Gala rezultātā tiks sagatavota ziņojuma nodaļa par analīzes rezultātiem un secinājumiem.
 
Metodes: Dokumentu analīze, Pretendenta ekspertu diskusija

Sasniedzamais rezultāts: Iegūts strukturēts pārskats par kritēriju izpildi / neizpildi Latvijas normatīvajos aktos. Sagatavota ziņojuma nodaļa ar galvenajiem secinājumiem un no tiem izrietošajiem ieteikumiem. 

	Atbildīgais: A. Baltace
Eksperte būs pilnībā atbildīga par avotu saraksta izstrādi, analīzes veikšanu un informācijas apkopošanu un ziņojuma nodaļas sagatavošanu. Eksperte iniciēs diskusiju ar Pretendenta ekspertiem. Iepazīstinās Pasūtītāju ar galvenajiem secinājumiem.

Iesaistītie: K. Vībane, A. Zobena, V. Roga-Vailza
Visas trīs ekspertes piedalīsies Pretendenta ekspertu diskusijās, lai apspriestu kritērijus, informācijas avotu sarakstu un gūtos secinājumus, no tiem izrietošos priekšlikumus.

K. Vībane papildus būs atbildīga par Pretendenta ekspertu diskusijas organizēšanu un sanāksmes ar Pasūtītāju organizēšanu (ja nepieciešams); veiks izstrādātās ziņojuma nodaļas kvalitātes kontroli.

	2.
	Izvērtēt, izvilkt galvenās tēzes par Pasūtītāja praksi diskriminācijas novēršanas jomā pēdējo trīs gadu laikā.  

Informāciju par Pasūtītāja praksi sagatavo Pasūtītājs.
	Metodoloģija un veicamie darbi:
Pirmais solis būs informācijas bāzes ieguve no Pasūtītāja par Tiesībsarga īstenoto praksi diskriminācijas novēršanas jomā pēdējo trīs gadu laikā, kā arī vienlaicīgi - metodoloģiskās pieejas izstrāde informācijas analīzei. Tas tiks darīts ar mērķi nodrošināt, lai abas ekspertes identificētu un apkopotu informāciju, kā arī veiktu analīzi un secinājumu izstrādi pēc vienotas pieejas.

Pretendents plāno vērst uzmanību uz šādiem aspektiem Pasūtītāja īstenotajā praksē diskriminācijas novēršanas jomā par 2021. – 2023. gadu (metodoloģiskā pieeja detalizētāk tiks pārrunāta, precizēta ar Pasūtītāju pēc Līguma noslēgšanas):
· īstenotie pasākumi, kas ir sekmējuši vienlīdzīgas attieksmes principa ievērošanu un jebkāda veida diskriminācijas novēršanu;
· fiksētie un risinātie gadījumi kopumā, t.sk. iesniegumu atteikumu iemesli; gadījumu statistika dažādās diskriminācijas jomās, teritoriāli;
· kādas pārbaudes Tiesībsargs ir ierosinājis lietu apstākļu noskaidrošanai iespējamas diskriminācijas gadījumā, kādas bijušas speciālistu ētikas kodeksa pārkāpumu lietas, cik plašs ir bijis ģeogrāfiskais tvērums, kāds sasniegtais rezultāts (sagatavotie atzinumi u.c.);
· kāda juridiskā palīdzība ir sniegta personām, kuras saskaņā ar Tiesībsarga atzinumu ir saskārušās diskrimināciju;
· kāda ir Tiesībsarga sniegto rekomendāciju izpilde un kādi ir ne-izpildes iemesli (tiks skaidroti intervijā);
· kādi Tiesībsarga pētījumi un analītiski pārskati ir veikti par diskriminācijas jautājumiem, kādi ir šo pētījumu galvenie secinājumi un kā gūtie rezultāti ir ņemti vērā un kā ir īstenoti ieteikumi;
· kādi ir Tiesībsarga ikgadējie secinājumi par ANO Konvencijas par personu ar invaliditāti tiesībām un citu Latvija saistošu starptautisko tiesību normu, kā arī nacionālo normatīvo aktu īstenošanas diskriminācijas novēršanas jomā izpildi;
· ja būs pieejami dati, Pretendents plāno analizēt arī pakalpojuma saņēmēju viedokli par tiesībsarga darbu, sniegto atzinumu, ieteikumu un konsultāciju kvalitāti, sadarbības pieredzi;
· u.c.

Galvenie aspekti saistībā ar Tiesībsarga īstenoto praksi diskriminācijas novēršanas jomā ir atrodama Tiesībsarga biroja sagatavotajos ikgadējos ziņojumos, taču ir sagaidāms, ka Pasūtītājs sniegs krietni detalizētāku informāciju par īstenoto darbību.

Otrais solis būs individuāls ekspertu darbs - analīzes veikšana par Pasūtītāja praksi diskriminācijas novēršanas jomā pēdējo trīs gadu laikā. Katra eksperte sagatavos neatkarīgu, individuālu pārskatu un galvenos secinājumus. 
Pretendents pieļauj, ka šajā fāzē varētu rasties nepieciešamība organizēt strukturētu diskusiju vai interviju ar Tiesībsarga Diskriminācijas novēršanas nodaļas ekspertiem, lai precizētu atsevišķu informāciju vai iegūtu papildu informāciju un datus pētījuma vajadzībām. 

Trešajā solī tiks organizēta Pretendenta ekspertu diskusija, lai plašākā sastāvā apspriestu rezultātus un izdarītu secinājumiem par iespējamajiem priekšlikumiem. Tāpat par rezultātiem tiks informēts Pasūtītājs, lai nepieciešamības gadījumā precizētu informāciju.

Gala rezultātā tiks sagatavota ziņojuma nodaļa par analīzes rezultātiem un secinājumiem.

Metodes: Dokumentu analīze, strukturēta intervija ar Pasūtītāja ekspertiem (pēc nepieciešamības), Pretendenta ekspertu diskusijas

Sasniedzamais rezultāts: Izveidots detalizēts pārskats par Pasūtītāja praksi diskriminācijas novēršanas jomā pēdējo trīs gadu laikā, sniegti galvenie secinājumi un no tiem izrietoši ieteikumi. 

	Atbildīgais: V. Roga-Vailza, A. Smilgaine.
Ekspertes pilnībā būs atbildīgas par analīzes veikšanu un informācijas apkopošanu un iekļaušanu ziņojuma nodaļā. Iniciēs Pretendenta ekspertu diskusiju, veiks intervijas, iepazīstinās Pasūtītāju ar galvenajiem secinājumiem.

Iesaistītie: K. Vībane, A. Zobena
Ekspertes piedalīsies Pretendenta ekspertu diskusijā, lai apspriestu rezultātus, vienotos par secinājumiem un no tiem izrietošiem ieteikumiem.

K. Vībane papildus būs atbildīga par Pretendenta ekspertu diskusijas organizēšanu un sanāksmes ar Pasūtītāju organizēšanu, kā arī veiks izstrādātās ziņojuma nodaļas kvalitātes kontroli.

	3.
	Izpētīt, izvilkt galvenās tēzes, analizēt Centrālās statistikas pārvaldes (CSP) apkopotos datus par dažādām mazaizsargātām personu grupām Latvijā. 

Piemēram: Nabadzības risks un sociālās atstumtība Latvijā 2022.gadā. 2.Dzimumu līdztiesības, 2023; 3.Bērni Latvijā, 2023; 4.Seniori Latvijā 2021.gadā;  5.Jaunieši Latvijā, 2019.gads. 
	Metodoloģija un veicamie darbi:
Pretendents pirmajā solī iepazīsies ar CSP publicētajiem datiem un datu apkopojumiem attiecībā uz nabadzības situāciju un sociālo atstumtību, dzimumu līdztiesību nodarbinātības un darba samaksas jautājumos, bērnu, jauniešu un senioru situāciju Latvijā. 
Balstoties uz to, tiks veikta analīze un sagatavots esošās situācijas raksturojums, t.sk. raksturojot galvenās attīstības tendences, lai novērtētu virzību uz mērķu sasniegšanu. Aspektos, kuros būs pieejami dati statistisko reģionu griezumā, analīze tiks veikta arī reģionāli, lai identificētu iespējamās teritoriālās atšķirības un diskusijās rastu skaidrojumu šīm atšķirībām.

Pretendents plāno analīzes ietvaros iepazīties arī ar Eurostat publicētajiem datiem attiecībā uz iepriekš minētajām jomām, piemēram, darba samaksas atšķirībām dzimumu griezumā. Pretendenta ieskatā, šajā nodaļā būtu lietderīgi ne vien analizēt situāciju Latvijā, bet arī ieskicēt, kāda ir Latvijas situācija, salīdzinot ar Baltijas valstīm un ES vidējiem rādītājiem.

Noslēgumā tiks sagatavota infografika viegli uztveramā formātā, apkopojot galvenos situāciju raksturojošos rādītājus diskriminācijas / nevienlīdzības jomās, kas izriet no veiktās statistikas datu analīzes. Izstrādātā infografika tiks ietverta gan ziņojumā, gan gala prezentācijā, gan būs pieejama publicēšanai kā atsevišķs dokuments – attēls.

Gala rezultātā tiks sagatavota ziņojuma nodaļa par analīzes rezultātiem un secinājumiem; ar tiem tiks iepazīstināts Pasūtītājs.

Metodes: Statistikas datu analīze (CSP, Eurostat), Pretendenta ekspertu diskusija, datu vizuāla apstrāde - infografikas izstrāde

Sasniedzamais rezultāts: Izveidota nodaļa ziņojumā, t.sk. vizuāli uztveramā formā, ietverot situācijas analīzi par dažādām mazaizsargātām personu grupām Latvijā. Izstrādāta inforgrafika, ietverot nozīmīgākos situāciju raksturojošos rādītājus.
	Atbildīgais: K. Vībane
Eksperte būs pilnībā atbildīga par analīzes veikšanu un informācijas apkopošanu un iekļaušanu ziņojuma nodaļā. 
Iniciēs Pretendenta ekspertu diskusiju. Iepazīstinās Pasūtītāju ar galvenajiem secinājumiem.

Iesaistītie: V. Roga-Vailza, kura iepazīsies ar sagatavotajiem rezultātiem, sniegs priekšlikumus papildinājumiem, secinājumiem. 
Grafiskais dizainers, kurš sagatavos infografiku.


	4.
	Izpētīt, analizēt, izvilkt galvenās tēzes un informāciju par Eiropas Savienības mērītajiem vienlīdzības indeksiem: Latvija citu ES dalībvalstu vidū: https://eige.europa.eu/gender-equality-index/2022/country, https://fra.europa.eu/en Apzināt nepieciešamību pēc papildus mērījumiem citiem indeksiem.
	Metodoloģija un veicamie darbi:
Darba ietvaros tiks analizēti divi Tehniskajā specifikācijā minētie avoti.

Pirmkārt FRA: European Union Agency for Fundamental Rights mājaslapa, kas ir ES atsauces un izcilības centrs cilvēktiesību veicināšanas un aizsardzības jomā. Centrs palīdz sekmēt un aizsargāt šīs tiesības, tostarp tiesības netikt diskriminētam vecuma, invaliditātes vai etniskās izcelsmes dēļ; tiesības uz personas datu aizsardzību; tiesības uz tiesas pieejamību. 
Centrs apkopo un analizē tiesību aktus un datus, sadarbojas ar ES iestādēm, dalībvalstīm, valstu cilvēktiesību iestādēm, līdztiesības iestādēm un citām ieinteresētajām organizācijām, vairo izpratni par tiesībām un informējot par Centra atziņām.[footnoteRef:62] Centra mājaslapā ir liels skaits dažādu ziņojumu, kā arī apkopotu datu par dažādām sociālajām grupām un tās pieredzi ar diskrimināciju, piemēram, saistībā ar seksuālo orientāciju u.c.[footnoteRef:63]. [62:  European Union Agency for Fundamental Rights. Kāpēc pamattiesību harta ir tik svarīga? Pieejams: https://fra.europa.eu/sites/default/files/fra_uploads/fra-2019-eu-rights-agency_lv.pdf ]  [63:  European Union Agency for Fundamental Rights. Pieejams: https://fra.europa.eu/en/products/search?field_fra_publication_publisher_target_id%5B%5D=81&langcode%5B%5D=en&field_fra_country_target_id%5B%5D=1010&year=&year_to=&combine=&sort_by=field_fra_published_at_value&sort_order=DESC ] 


Otrkārt, tiks analizēta European Institute for Gender Equality mājaslapa. Tajā ir izstrādāts un raksturots indekss, kas apkopo ES un katras dalībvalsts situāciju vienlīdzības jomā. Dzimumu līdztiesības indekss norāda vērtējumu par ES un dalībvalstīm skalā no 1 līdz 100. Ja rādītājs ir 100, tas nozīmē, ka valsts ir sasniegusi pilnīgu sieviešu un vīriešu līdztiesību.
Indeksu veido novērtējums 7 komponentēs: veselība, nodarbinātība, finanses, zināšanas, laiks, vardarbība, vara. Par katru no komponentēm iespējams iegūt arī padziļinātāku ieskatu. Piemēram, veselības dimensija sīkāk iedalās pašnovērtējumā par veselības stāvokli, dzīves ilgumu, veselīgi nodzīvotiem gadiem, kaitīgiem paradumiem, pieeju veselības aprūpes pakalpojumiem u.c. Finanšu dimensijā tiek vērtēti tādi rādītāji kā nabadzības risks, ienākumu sadalījums, ienākumu apmērs. Tādējādi par katru no dimensijām iespējams gūt gana plašu informāciju par katru dalībvalsti. 
Latviju raksturojošie dati, t.sk. salīdzinot ar ES vidējiem rādītājiem, tiks ietverti ziņojuma nodaļā. 

Pēc datu analīzes un raksturojuma izstrādes eksperti tiksies Pretendenta ekspertu diskusijā, lai apspriestu papildu mērījumu nepieciešamību indeksiem. Lai gūtu daudzpusīgāku viedokli, šī darba uzdevuma ietvaros var tikt organizēta arī intervija / diskusija ar ekspertiem, piemēram, Pasūtītāja  pārstāvjiem.

Noslēgumā tiks sagatavota nodaļa ziņojumam, ietverot analīzes rezultātus, secinājumus un ieteikumus. Ar rezultātiem tiks iepazīstināts Pasūtītājs, lai validētu secinājumus.

Metodes: Dokumentu analīze, statistikas datu analīze, Pretendenta ekspertu diskusija, ekspertu intervija / diskusijas.

Sasniedzamais rezultāts: Sagatavota analītiska nodaļa ziņojumā - izveidots informatīvs apkopojums par Latvijas stāvokli Eiropas Savienības vienlīdzības indeksos, balstoties uz Eiropas Dzimumu līdztiesības indeksa un Eiropas Savienības Pamattiesību aģentūras (FRA) datiem. Sagatavoti ieteikumi nepieciešamajiem papildinājumiem datu uzkrāšanā un indeksu veidošanā.
	Atbildīgie: A. Zobena, A. Baltace
Ekspertes pilnībā būs atbildīgas par analīzes veikšanu un informācijas apkopošanu un iekļaušanu ziņojuma nodaļā. Katra analizēs savu informācijas avotu.
Ekspertes iniciēs Pretendenta ekspertu diskusiju, organizēs interviju / diskusiju ar citiem ekspertiem (pēc nepieciešamības). Iepazīstinās Pasūtītāju ar galvenajiem secinājumiem.

Iesaistītie: K. Vībane, V. Roga-Vailza, A. Smilgaine
Ekspertes piedalīsies Pretendenta ekspertu diskusijā, lai apspriestu secinājumus un ieteikumus.

K. Vībane papildus būs atbildīga par Pretendenta ekspertu diskusijas organizēšanu un sanāksmes ar Pasūtītāju organizēšanu, kā arī veiks izstrādātās ziņojuma nodaļas kvalitātes kontroli.

	5.
	Izpētīt, analizēt, izvilkt galvenās tēzes un apkopot būtiskākos datus galvenajos secinājumos par Latvijā iepriekš veiktiem pētījumiem diskriminācijas jomā. 

(piemēram, Pasūtītāja pētījumi: “Aprūpes atvaļinājuma izmantošana”, “Mazu bērnu vecāku aptauja nodarbinātības jomā”, “Darba devēju aptauja par tiesību nodrošināšanu mazu bērnu vecākiem”, “Personu ar invaliditāti diskriminācija”, SIF pētījumi: “Attieksme pret dažādām sabiedrības grupām un rīcība diskriminācijas gadījumā” un “Dažādības kompass”, LM veiktais pētījums: “Sabiedrības izpratne par diskriminācijas aspektiem” u.c.).
	Metodoloģija un veicamie darbi:
Pirmajā solī Pretendenta eksperti izveidos analizējamo pētījumu diskriminācijas jomā sarakstu, kā arī izstrādās analīzes metodoloģisko pieeju, lai nodrošinātu, ka abas iesaistītās ekspertes darbotos pēc vienota algoritma, vērstu uzmanību uz vieniem un tiem pašiem aspektiem u.c. Tiks izstrādāta matrica, kurā darba procesā ekspertes strukturēs informāciju. 

Otrajā solī ekspertes veiks informācijas apkopošanu, analīzi, sagatavos pārskatu ar galvenajiem rezultātiem, tiksies savstarpēji, lai iepazīstinātu otru ekspertu ar iegūto informāciju, kopīgi izstrādātu analītisku nodaļu ar secinājumiem.

Pretendents piedāvā koncentrēties uz pētījumiem, kas ir veikti pēdējo 5-7 gadu laikā, kā arī ir veikti nacionālā mērogā (ne lokāli pašvaldības mērogā, t.i., neanalizējot informāciju, kas ir ietverta vietēja līmeņa sabiedrības integrācijas plānos u.tml.). 
Aplūkojamie pētījumi:
· 2022. gada pētījums: Romu situācija Latvijā[footnoteRef:64] [64:  Latvijas Republikas tiesībsargs (2022). Romu situācija Latvijā. Pieejams: https://www.tiesibsargs.lv/wp-content/uploads/2022/07/romu_situacija_latvija_2022_1648646871.pdf] 

· 2020. gada pētījums “Diskriminācijas izplatība nodarbinātības vidē Latvijā”[footnoteRef:65] [65:  Latvijas Republikas tiesībsargs (2020). “Diskriminācijas izplatība nodarbinātības vidē Latvijā”. Pieejams: https://www.tiesibsargs.lv/resource/petijums-diskriminacijas-izplatiba-nodarbinatibas-vide-latvija/ ] 

· 2017.gada pētījums par augstākās izglītības pieejamību personām ar invaliditāti[footnoteRef:66] [66:  Latvijas Republikas tiesībsargs & Apeirons (2017). Pētījums par augstākās izglītības (augstskolu) pieejamību personām ar invaliditāti. Pieejams: https://www.tiesibsargs.lv/resource/augstakas-izglitibas-pieejamiba-personam-ar-invaliditati/ ] 

· 2017. gada pētījums: Diskriminācijas aizlieguma principa ievērošana darba tiesiskajās attiecībās pret mazu bērnu vecākiem[footnoteRef:67] [67:  Latvijas Republikas tiesībsargs (2017). 2017. gada pētījums: Diskriminācijas aizlieguma principa ievērošana darba tiesiskajās attiecībās pret mazu bērnu vecākiem. Pieejams: https://www.tiesibsargs.lv/resource/diskriminacijas-aizlieguma-principa-ieverosana-darba-tiesiskajas-attiecibas-pret-mazu-bernu-vecakiem/ ] 

· Aprūpes atvaļinājuma izmantošana”, 
· “Mazu bērnu vecāku aptauja nodarbinātības jomā”, 
· “Darba devēju aptauja par tiesību nodrošināšanu mazu bērnu vecākiem”, 
· “Personu ar invaliditāti diskriminācija”, 
· SIF pētījumi: “Attieksme pret dažādām sabiedrības grupām un rīcība diskriminācijas gadījumā” 
· “Dažādības kompass”, 
· LM veiktais pētījums: “Sabiedrības izpratne par diskriminācijas aspektiem” 
· u.c.

Trešajā solī ekspertes tiksies Pretendenta ekspertu diskusijā, lai plašākā lokā apspriestu secinājumus.
Noslēgumā tiks izveidota ziņojuma nodaļa, ietverot pārskatu par Latvijā iepriekš veiktiem pētījumiem diskriminācijas jomā. Ar rezultātiem tiks iepazīstināts pasūtītājs.

Metodes: Dokumentu analīze, Pretendenta ekspertu diskusija.

Sasniedzamais rezultāts: Izveidota analītiska nodaļa, ietverot pārskatu par Latvijā iepriekš veiktiem pētījumiem diskriminācijas jomā.
 
	Atbildīgie: V. Roga-Vailza, A. Smilgaine
Ekspertes pilnībā būs atbildīgas par analīzes veikšanu un informācijas apkopošanu un iekļaušanu ziņojuma nodaļā. 
Iniciēs Pretendenta ekspertu diskusiju, iepazīstinās Pasūtītāju ar galvenajiem secinājumiem.

Iesaistītais: K. Vībane organizēs Pretendenta ekspertu diskusiju un sarunu ar Pasūtītāju (pēc nepieciešamības); veiks izstrādātās ziņojuma nodaļas kvalitātes kontroli.


	6.
	Izpētīt, analizēt, izvilkt galvenās tēzes no LETA veiktās mediju izpētes pētījuma.
	Metodoloģija un veicamie darbi:
Eksperte iepazīsies ar Pasūtītāja iesniegto LETA mediju izpētes pētījumu, izstrādās metodoloģisko pieeju analīzes veikšanā, to pārrunājot ar Pasūtītāju, tādējādi nodrošinot abpusēji pieņemamu pieeju datu analīzē. 

Atbilstoši izvirzītajiem kritērijiem turpinājumā noritēs informācijas apkopošana, analīze un analītiska pārskata – ziņojuma nodaļas sagatavošana. Pasūtītājs tiks informēts par analīzes rezultātiem.

Metodes: Dokumentu analīze.
Sasniedzamais rezultāts: Izveidota analītiska nodaļa par LETA veiktās mediju izpētes pētījuma galvenajām tēzēm un secinājumiem.  
	Atbildīgais: A. Zobena
Pilnībā būs atbildīga par metodoloģiskās pieejas sagatavošanu, analīzes veikšanu un informācijas apkopošanu un iekļaušanu ziņojuma nodaļā. Iepazīstinās Pasūtītāju ar galvenajiem secinājumiem.

Iesaistītais: K. Vībane veiks izstrādātās ziņojuma nodaļas kvalitātes kontroli.



	
	Pētījuma starpziņojuma par 1. līdz 6. punktu noteikto uzdevumu izpildi sagatavošana.
	Sasniedzamais rezultāts: Sagatavots un Pasūtītājam iesniegts pētījuma starpziņojuma par 1. līdz 6. punktu noteikto uzdevumu izpildi, ievērojot Tehniskajā specifikācijā norādītās prasības.

Ar Pasūtītāju pārrunāts iesniegtais nodevums, lai identificētu nepieciešamos papildinājumus / izmaiņas.
	Atbildīgais: K. Vībane, kura, balstoties uz ekspertu iepriekš izstrādātajām ziņojuma nodaļām, izstrādās vienotu nodevuma ziņojumu, iesniegs to Pasūtītājam, organizēs sanāksmi, lai uzklausītu pasūtītāja komentārus; atbildēs par komentāru iestrādi dokumentā.

Iesaistītais: asistents, kura uzdevums būs piedalīties ziņojuma noformēšanā: attēlu, tabulu, atsauču noformēšanā.

	7.
	10 diskriminācijas situāciju pārzinošu ekspertu aptauja ar Delfi metodi 3 raundos, iekļaujot 1.1-1.6. punktos tēzes. Ekspertu sarakstu sagatavo Pasūtītājs.
	Metodoloģija un veicamie darbi:
Šī darba uzdevuma ietvaros, pirmkārt, tiks izstrādāts Delfi metodes raksturojums un izstrādāts konkrēts instrumentārijs (aptaujas anketa ekspertiem vai strukturēti jautājumi), kura kalpos par pamatu visu trīs raundu laikā.
 
Delfi metode ir metode, kurā piedalās nozares eksperti un ko visbiežāk izmanto, lai izvērtētu dažādas iespējas, risinājumus un paredzētu jomas attīstības virzību. Tā parasti noris 2-3 posmos, katrā posmā izvērtējot ekspertu sniegtās atbildes un ik posmu virzoties uz visām pusēm pieņemamu kopsaucēju.

Šī pētījuma ietvaros metode tiks izmantota primāri, lai izstrādātu ieteikumu sadaļu, sniedzot politiskajā, institucionālajā un tiesiskajā ietvarā reāli īstenojamas rekomendācijas par iespējamiem risinājumiem, kā arī, pēc nepieciešamības – lai vienotos par būtiskākajiem secinājumiem un skaidrotu to iemeslus.

Nākamais solis - atbilstoši Pasūtītāja iesniegtajam ekspertu sarakstam tiks uzrunāti un rekrutēti eksperti. Nepieciešamības gadījumā (zema respondence / sagaidāms, ka būs zema respondence) var tikt paredzēta neliela, simboliska atlīdzība kā kompensācija par ekspertu veltīto laiku Delfu metodes ietvaros. Iespējams, neliela atlīdzība varētu veicināt ekspertu iesaisti un kvalitatīvāku atbilžu sagatavošanu.

Metodes: Delfi metode.

Sasniedzamais rezultāts: Izveidots instrumentārijs un atlasīti eksperti Delfi panelim.

	Atbildīgais: K. Vībane ir atbildīga par Delfi metodes raksturojuma izstrādi, instrumentārija sagatavošanu, ekspertu rekrutēšanu, uzrunāšanu.

Iesaistītie: A. Zobena, Vita Roga-Vailza iesaistās instrumentārija izstrādē. 



	7.1.
	Pirmais raunds;
	Metodoloģija un veicamie darbi:
Rekruētajiem ekspertiem tiks izsūtīta anketa / strukturēti jautājumi, uz kuriem katrs eksperts individuāli sniegs atbildes. Tādējādi tiks nodrošināts, ka atbildes savstarpēji netiek ietekmētas.

Pēc ekspertu atbilžu saņemšanas Pretendents apkopos rezultātus. Pārrunās tos Pretendenta ekspertu darba grupā un vienosies par nepieciešamajiem precizējumiem instrumentārijā, kas tiks izmantots otrajā raundā.

Metodes: Delfi metode sākotnējai ekspertu viedokļa noskaidrošanai, Pretendenta ekspertu diskusija.

	Atbildīgais: K. Vībane ir atbildīga par pirmā raunda īstenošanu, rezultātu apkopošanu, instrumentārija precizēšanu, sarunas ar Pasūtītāju organizēšanu.

Iesaistītie: A. Zobena, Vita Roga-Vailza piedalās gūto rezultātu izvērtēšanā un instrumentārija precizēšanā, kā arī sarunā ar Pasūtītāju.


	
	
	Sasniedzamais rezultāts: Izveidots starpziņojums par 7.1. punktā noteikto uzdevumu izpildi - par ekspertu sākotnējiem viedokļiem attiecībā uz konkrētiem jautājumiem.

Ar Pasūtītāju pārrunāti pirmā raunda rezultāti, lai uzklausītu ieteikumus turpmākajiem raundiem.

	Atbildīgais: K. Vībane sagatavo pārskatu par pirmā raunda rezultātiem.


	7.2.
	Otrais raunds;
	Metodoloģija un veicamie darbi:
Otrā raunda sākumā rekurētie eksperti tiks lūgti pārskatīt savas pirmā etapa atbildes, ko Pretendents būs apkopojis, kā arī ekspertiem tiks darītas zināmas citu dalībnieku domas par attiecīgajiem jautājumiem (anonimizētā formā), lai rosinātu diskusiju un izsvērta viedokļa veidošanos.

Pēc tam, kad eksperti būs iepazinušies ar apkopojumu, tie tiks lūgti atkārtoti sniegt atbildes uz tiem pašiem vai nedaudz precizētiem jautājumiem. 

Pēc atbilžu saņemšanas Pretendents apkopos rezultātus un pārrunās Pretendenta ekspertu darba grupā. Vienosies par nepieciešamajiem precizējumiem instrumentārijā, kas tiks izmantots trešajā raundā.

Metodes: Delfi metode, lai precizētu ekspertu viedokļus; Pretendenta ekspertu diskusija.

	Atbildīgais: K. Vībane ir atbildīga par otrā raunda īstenošanu, rezultātu apkopošanu, instrumentārija precizēšanu, sarunas ar Pasūtītāju organizēšanu.

Iesaistītie: A. Zobena, Vita Roga-Vailza piedalās gūto rezultātu izvērtēšanā un instrumentārija precizēšanā, kā arī sarunā ar Pasūtītāju.



	
	
	Sasniedzamais rezultāts: Izveidots starpziņojums par 7.2. punktā noteikto uzdevumu izpildi - par ekspertu sniegtajiem viedokļiem, akcentējot aspektus, kuros ir novērojamas izmaiņas viedokļos, salīdzinot ar pirmo raundu.

Ar Pasūtītāju pārrunāti otrā raunda rezultāti, lai uzklausītu ieteikumus noslēdzošajam raundam.

	Atbildīgais: K. Vībane sagatavo pārskatu par otrā raunda rezultātiem.


	7.3.
	Trešais raunds
	Metodoloģija un veicamie darbi:
Trešā raunda uzdevums būs panākt ekspertu vienprātību konkrētos jautājumos un rast visiem pieņemamu kopsaucēju - izstrādājot gala secinājumus un ieteikumus. 

Šajā raundā, pirmkārt, eksperti atkal iepazīsies ar atbilžu apkopojumu pēc 2. raunda, t.sk. citu ekspertu atbildēm un sniegto argumentāciju. 

Tālāk eksperti atkal individuāli sniegs atbildes uz jautājumiem. Pēc tam rezultāti tiks apkopoti. 
Nepieciešamības gadījumā var tikt organizēta papildu tiešsaistes diskusija, lai precizētu un vienotos par gala rezultātu.

Pēc atbilžu saņemšanas Pretendents apkopos rezultātus un pārrunās Pretendenta ekspertu darba grupā.

Metodes: Delfi metode, ar mērķi iegūt gala rezultātus, kas apmierina visas iesaistītās puses. Pretendenta ekspertu diskusija.

	Atbildīgais: K. Vībane ir atbildīga par trešā raunda īstenošanu, rezultātu apkopošanu, diskusijas organizēšanu, Pasūtītāja informēšanu par rezultātiem.

Iesaistītie: A. Zobena, Vita Roga-Vailza piedalās gūto rezultātu izvērtēšanā un diskusijas darba kārtības plānošanā un moderēšanā.


	
	
	Sasniedzamais rezultāts: Izveidots starpziņojums par Tehniskās specifikācijas 7.3. punktā noteikto uzdevumu izpildi - par ekspertu sniegtajiem viedokļiem, iegūts vienprātīgs ekspertu viedoklis par situācijas novērtējumu un nepieciešamajiem risinājumiem.

Ar Pasūtītāju pārrunāti trešā raunda rezultāti, t.sk. ieteikumu iespējamais saturs un redakcija.

	Atbildīgais: K. Vībane sagatavo pārskatu par trešā raunda rezultātiem.


	8.
	Pētījuma gala ziņojums, ietverot rezultātus, secinājumus un ieteikumus
	Lai sagatavotu pētījuma gala ziņojumu, papildus jau iepriekš izstrādātajām ziņojuma nodaļām tiks organizēts papildu darbs pie ieteikumu izstrādes. Tiks izstrādāta ieteikumu sadaļa, sniedzot esošajā politiskajā, institucionālajā un tiesiskajā ietvarā īstenojamas rekomendācijas par iespējamiem risinājumiem. 
Ieteikumos tiks ietverta šāda informācija: rekomendācija; detalizētāka informācija un rekomendācijas pamatojums; atbildīgie par rekomendācijas ieviešanu; rekomendācijas ieviešanā iesaistītie; rekomendācijas ieviešanas termiņš. 


Pētījuma gala ziņojumā tiks ietverta visa iepriekš apkopotā informācija – dati, secinājumi. 
Rekomendāciju sadaļa tiks veidota strukturētā formā. Nodevums tiks noformēts atbilstoši akadēmiskajai praksei.

Sasniedzamais rezultāts: Raksturoti no Pētījuma analīzes izrietoši, strukturēti rezultāti un argumentēti secinājumi par Pētījumā gūtajām atziņām, sniedzot sasaisti ar pētījuma mērķi, uzdevumu izpildi. 
Sniegtas esošajā politiskajā, institucionālajā un tiesiskajā ietvarā īstenojamas rekomendācijas par iespējamiem risinājumiem.

Ar Pasūtītāju pārrunāts iesniegtais nodevums, lai identificētu nepieciešamos precizējumus, izmaiņas.
	Atbildīgais: K. Vībane organizē ekspertu darbu pie ieteikumu izstrādes. Izstrādā pētījuma gala ziņojumu, iesniedz to Pasūtītājam, organizē sanāksmi, lai uzklausītu Pasūtītāja komentārus.

Iesaistītie: A. Zobena, Vita Roga-Vailza, A. Smilgaine, A. Baltace piedalās ieteikumu izstrādē, sanāksmē ar Pasūtītāju.

Asistents veic dokumenta noformēšanu


	8.1.
	Power Point prezentāciju latviešu valodā par Pētījuma gala ziņojumu, kopējo Pētījuma struktūru, izmantotajām metodēm, gūtajiem rezultātiem, secinājumiem un izstrādātajām rekomendācijām
	Sasniedzamais rezultāts: Izstrādāta prezentācija Power Point formātā par Pētījuma gala ziņojumu, kopējo Pētījuma struktūru, izmantotajām metodēm, gūtajiem rezultātiem, secinājumiem un izstrādātajām rekomendācijām, to papildinot ar vizuāliem un uzskatāmiem grafikiem, infografikām u.c., lai nodrošinātu pēc iespējas vieglāku un vizuāli pievilcīgu informācijas uztveri.

	Atbildīgais: K. Vībane izstrādā pētījuma prezentāciju, iesniedz to Pasūtītājam.





Ar detalizētu laika grafiku iespējams iepazīties atsevišķā Tehniskā piedāvājuma pielikumā – MS Excel dokumentā, jo šajā Word veidnē nav iespējams pievienot attēlu pietiekami augstā izšķirtspējā.

3. Kvalitātes nodrošināšanas principi un iesaistītais personāls

Sadarbība ar Pasūtītāju tiks nodrošināta visos darba uzdevuma punktos. Kā redzams darba plānā un laika grafikā – Pretendents plāno iepazīstināt Pasūtītāju ar katra darba uzdevuma rezultātiem, kā arī nepieciešamības gadījumā organizēt sanāksmes tiešsaistē, lai precizētu metodoloģiskos jautājumus. Pretendents nodrošinās kontaktpersonu – K. Vībani, kas būs atbildīga par Pakalpojuma izpildes kvalitāti kopumā. 

Pirms nodevumu iesniegšanas Pasūtītājam tiks veikta nepieciešamā nodevumu satura kvalitātes kontrole. K. Vībane būs atbildīga par veicamo darbu izpildi atbilstoši Tehniskajā specifikācijā un šajā piedāvājumā noteiktajiem mērķiem un uzdevumiem, atbilstošā kvalitātē un izpildes termiņos - par Pakalpojuma izpildi kopumā, t.sk. par darba kvalitātes kontroli, par Pakalpojuma izpildes organizāciju, komunikāciju ar Pasūtītāju, sagatavos atskaites un piedalīsies sanāksmēs ar ekspertiem un Pasūtītāju. 

Pakalpojuma īstenošanā ekspertu darba atbalsta nodrošināšanai tiks iesaistīts asistents, kas veiks darba tehnisko jautājumu risināšanu, kā piemēram, organizēs diskusiju norisi (diskusijas laiks, izsūtīs uzaicinājumu informantiem u.c.), veiks diskusijas rezultātu pierakstu, tehniski apkopos datus, veiks datu vizuālo materiālu sagatavošanu, veiks izmantoto avotu saraksta noformējumu, veiks gala ziņojuma noformējumu u.c. līdzīgus darba uzdevumus.

Pakalpojuma izpildē tiks piesaistīti jomā ziņoši eksperti ar dažādām kompetencēm un izglītību socioloģijā, sociālajā antropoloģijā, sociālajā darbā un sociālajā pedagoģijā. Ņemot vērā, ka pētījuma pirmajā posmā datu analīzei atvēlētas tikai 8 nedēļas, darbs pie uzdevumiem tiks organizēts paralēli un tā, lai nodrošinātu līdzvērtīgu darbu apjomu un ekspertu noslodzi:

· Kristīne Vībane – pētījuma vadītāja un kontaktpersona. K. Vībane 2019. gadā ir ieguvusi socioloģijas doktora grādu. K. Vībane 2021.-2022. gadā attīstības programmu izstrādes ietvaros sešās pašvaldībās (Kuldīgas, Tukuma, Jelgavas un Dienvidkurzemes novados, kā arī Jelgavas un Liepājas valstspilsētās) ir analizējusi sociālās jomas, apzinot esošo situāciju, attīstības tendences un problēmas, identificējusi nepieciešamos risinājumus. 2021.-2022. gadā K. Vībane kā vadošā eksperte veica Jūrmalas valstspilsētas Sabiedrības integrācijas plāna izstrādi 2023.-2029. gadam, pievēršoties vienlīdzīgas attieksmes aspektiem. 
K. Vībanei kopumā ir nepilnu 15 gadu pieredze kā kvantitatīvu, tā kvalitatīvu datu ieguves metožu izmatošanā, rezultātu analīzē un ziņojuma pārskatu sagatavošanā, dažāda mēroga projektu vadībā un sociālo jautājumu izpētē.

K. Vībanes atbildība un darba apjoms laika ietvarā:
· Statistikas datu analīze – atbilstoši laika plānam: pētījuma pirmās 8 nedēļas;
· Sanāksmju, diskusiju organizēšana un dalība tajās – atbilstoši laika plānam: visā pētījuma procesā;
· Delfi metodes izmantošana - atbilstoši laika plānam: pēc Pētījuma starpziņojuma iesniegšanas;
· Ieteikumu izstrāde - atbilstoši laika plānam: vienlaikus ar Delfi metodes izmantošanu un pēc tās;
· Ekspertu darba uzraudzība - atbilstoši laika plānam: visā pētījuma procesā;
· Ziņojuma nodaļu kvalitātes kontrole - atbilstoši laika plānam: visā pētījuma procesā.


· Aija Zobena – vadošā pētniece. A. Zobena ir ieguvusi socioloģijas doktora grādu un ir LU Sociālo zinātņu fakultātes Socioloģijas nodaļas profesore un Sociālo un politisko pētījumu institūta (SPPI) direktore ar ilgu gadu pieredzi dažādu liela mēroga, t.sk. ārvalstu, un komplicētu pētījumu veikšanā un to vadībā. A. Zobena izcili pārzina socioloģiskās pētījuma metodes, ir lietpratēja kvalitatīvo metožu pielietošanā, t.sk. interviju un fokusgrupu diskusiju vadīšanā. Dažādu pētījumu un projektu ietvaros A. Zobena ir pievērsusies dažādu sociālo problēmu un sociālās iekļaušanās, sociālās politikas jautājumu analīzē.

A. Zobenas atbildība un darba apjoms laika ietvarā:
· Eiropas Savienības mērīto vienlīdzības indeksu izpēte - atbilstoši laika plānam: pētījuma pirmās 8 nedēļas;
· LETA mediju izpētes pētījuma analīze. – atbilstoši laika plānam: pētījuma pirmās 8 nedēļas;
· Delfi metodes instrumentārija izstrāde - atbilstoši laika plānam: pēc pirmā Pētījuma starpziņojuma iesniegšanas;
· Ieteikumu izstrāde - atbilstoši laika plānam: vienlaikus ar Delfi metodes izmantošanu un pēc tās;
· Dalība Pretendenta ekspertu diskusijās - atbilstoši laika plānam.


· Anita Baltace – vadošā pētniece. A. Baltace ir ieguvusi humanitāro zinātņu maģistra grādu Kultūras un sociālajā antropoloģijā un vairāk nekā desmit gadu profesionālo pieredzi kā pētniece un projektu vadītāja dažādās jomās, t.sk. pētot sociāli mazaizsargātas sociālās grupas. A. Baltacei ir pieredze liela mēroga pētījumu izstrādē, darba grupu semināru vadīšanā, līdzdalīgo novērojumu veikšanā, dažādu datu analīzes metožu pielietošanā u.c. 

A. Baltaces atbildība un darba apjoms laika ietvarā:
· Normatīvo aktu analīze atbilstoši kritērijiem – atbilstoši laika plānam: pētījuma pirmās 8 nedēļas;
· Eiropas Savienības mērīto vienlīdzības indeksu izpēte - atbilstoši laika plānam: pētījuma pirmās 8 nedēļas;
· Ieteikumu izstrāde - atbilstoši laika plānam: vienlaikus ar Delfi metodes izmantošanu un pēc tās.
· Dalība Pretendenta ekspertu diskusijās - atbilstoši laika plānam.


· Vita Roga-Vailza – papildu iesaistītā pētniece. Vita Roga-Wiles – V. Roga-Wiles ieguvusi doktora grādu sociālajā pedagoģijā. Vairāk kā 8 gadus strādājusi Lielbritānijā, kur nodibināts savs pakalpojums kopienas sociālā darba aprūpē, strādājot ar sociāli mazaizsargātām grupām. Paralēli tam eksperte strādāt žurnāla “Sociālais darbs Latvijā” redkolēģijā. V. Rogai-Wiles ir ilgu gadu darba pieredze vairākās augstskolās sociālā darba studiju programmās kā lektorei, t.sk., kā sociālā darba programmas direktorei Latvijas Universitātē.  Paralēli tam ir praktizējusi Rīgas Sociālajā dienestā kā sociālais darbinieks un sociālais pedagogs. Ir iegūta daudzveidīga praktiska sociālā darba pieredze, piedaloties starpvalstu projektos Lietuvā, Izraēlā, ASV, arī kā vieslektorei – Dānijā, Vācijā. Ilgus gadus aktīvi darbojusies NVO sektorā kā  Vieglās Valodas aģentūras valdes locekle. Izstrādāti dažādi metodiski materiāli sociālā daba studentu apmācībai, profesionālās pilnveides kursu programmas, izstrādātas zinātniskas publikācijas par sociālā darba aktualitātēm un pētījumiem, kā arī vieglās valodas materiāli  cilvēkiem ar valodas uztveres grūtībām.
V. Roga-Wiles izstrādājusi sertificētu apmācības programmu (moduļus) sociālajiem aprūpētājiem darbam ar dažādām klientu grupām Lielbritānijā. Laika periodā no 2018. līdz 2020.gadam veikusi apjomīgu zinātniskās redaktores un rakstu autores darbu ESF projekta “Profesionāla sociālā darba attīstība pašvaldībās” ietvaros sagatavojot kolektīvo monogrāfiju (mācību grāmatu) “Sociālais darbs ar gadījumu”, kas iespiesta divos sējumos “Sociālais darbs ar gadījumu: Prakse teorijā” un “Sociālais darbs ar gadījumu: Teorija praksē”. 

V. Rogas-Vailzas atbildība un darba apjoms laika ietvarā:
· Pasūtītāja prakses diskriminācijas novēršanas jomā analīze – atbilstoši laika plānam: pētījuma pirmās 8 nedēļas;
· Iepriekš veikto pētījumu diskriminācijas jomā analīze - atbilstoši laika plānam: pētījuma pirmās 8 nedēļas;
· Delfi metodes instrumentārija izstrāde - atbilstoši laika plānam: pēc pirmā Pētījuma starpziņojuma iesniegšanas;
· Ieteikumu izstrāde - atbilstoši laika plānam: vienlaikus ar Delfi metodes izmantošanu un pēc tās.
· Dalība Pretendenta ekspertu diskusijās - atbilstoši laika plānam.


· Austra Smilgaine -  papildu iesaistītā pētniece. A. Smilganei ir profesionālā maģistra grāds sociālajā darbā un sociālā darbinieka kvalifikācija. A. Smilgainei ir pieredze sociālajā darbā kā sociālajam darbiniekam ar dažādām mērķa grupām Dienvidkurzemes novada pagastos. A. Smilgaine ir vadījusi metodikas izstrādi sociālajam darbam ar ģimenēm ar bērniem un grāmatas “Sociālais darbs ar gadījumu” izstrādi ar Eiropas Sociālā fonda atbalstu īstenotā Labklājības ministrijas projekta “Profesionāla sociālā darba attīstība pašvaldībās” (Nr.9.2.1.1/15/I/001) ietvaros. A. Smilgaine kā pētnieks iesaistījusies Zemgales plānošanas reģiona īstenotajā projektā PĀRDOMĀT/ RETHINK, kura ietvaros A. Smilgaine piedalījusies e-mācību platformas un mentoringa programmas jauniešu ar garīgās veselības grūtībām atbalstam izstrādē, un projektā “Aprūpes prasmju uzlabotājs” (CASE), kura ietvaros veikta jomas izpēte un, balstoties uz Skotijas un Zviedrijas pieredzi, izstrādāta e-mācību platforma personu ar demenci aprūpētājiem un ģimenes locekļiem. 

A. Smilgaines atbildība un darba apjoms laika ietvarā:
· Pasūtītāja prakses diskriminācijas novēršanas jomā analīze – atbilstoši laika plānam: pētījuma pirmās 8 nedēļas;
· Iepriekš veikto pētījumu diskriminācijas jomā analīze - atbilstoši laika plānam: pētījuma pirmās 8 nedēļas;
· Ieteikumu izstrāde - atbilstoši laika plānam: vienlaikus ar Delfi metodes izmantošanu un pēc tās.
· Dalība Pretendenta ekspertu diskusijās - atbilstoši laika plānam.


Turpinājumā sniegts Pretendenta identificēto Pakalpojuma īstenošanas risku apraksts un izvērtējums, piedāvājot Pretendenta rīcības risku iespējamības mazināšanai vai, gadījumā, kad risks ir iestājies – tā seku novēršanai.
	Risks
	Riska iespējamība
	Riska ietekme
	Pasākumi riska mazināšanai/novēršanai

	1. Pakalpojuma īstenošanas riski

	Ekspertu neatsaucība Delfi metodes ietvaros
	Vidēja
	Augsta
	Delfi metode paredz regulāru interakciju ar ekspertiem un prasa lielāku ekspertu laika patēriņu, salīdzinot ar ekspertu fokusgrupas diskusiju, strukturētu interviju vai aptauju. Tādējādi pastāv zināms risks, vai eksperti būs motivēti vairākkārtīgi piedalīties aptaujā, atbildēt uz strukturētiem jautājumiem, kā arī izvērtēt savas un citu ekspertu atbildes. 
Vienlaikus, ņemot vērā, ka ekspertu sarakstu iesniegs Pasūtītājs un nodrošinās organizatorisku atbalstu pētījuma procesā, sagaidāms, ka rekrutētajiem ekspertiem varētu būt augstāka motivācija un interese iesaistīties pētījumā un diskutēt par priekšlikumiem.

Kā viens no Pretendenta iespējamiem risinājumiem ekspertu darba sekmēšanai varētu būt nelielas, simboliskas atlīdzības paredzēšana ekspertiem par ieguldīto laiku, iedziļināšanos pētījuma jautājumos. 

	Ilgstošs nodevumu saskaņošanas process, izstrādātā dokumenta redakcijas pārstrādāšana
	Vidēja
	Vidēja
	Piedāvājuma gatavošanas posmā Pretendents ir izstrādājis Pakalpojuma īstenošanas laika grafiku, kurā ir paredzēta regulāra Pasūtītāja informēšana par Pētījuma rezultātiem, kā arī viedokļa uzklausīšana par rezultātiem un izvēlēto pieeju. Tādējādi tiek samazināts risks, ka Pasūtītājam radīsies kādi būtiski, jauni ieteikumi pētījuma noslēgumā. 

	2. Cilvēkresursu riski

	Pretendenta izveidotās ekspertu grupas nespēja sastrādāties, personāla mainība
	Zema
	Vidēja
	Pakalpojuma izpildē nodrošināta pieredzējušu un augsti kvalificētu ekspertu komanda, kas jau iepriekš ir veiksmīgi realizējusi dažādus projektus, guvusi pieredzi līdzvērtīgu darbu veikšanā un attiecīgajā nozarē, t.sk. strādājuši kopā un kuriem ir bijusi pieredze darbā komandā.

Pētījuma vadītāja aktīvi iesaistīsies speciālistu ikdienas darba organizēšanā un nepieciešamās komunikācijas starp Pakalpojuma īstenošanā iesaistītajiem ekspertiem nodrošināšanā, t.sk. regulāru Pretendenta ekspertu diskusiju organizēšanā. 


	Pretendenta piesaistīto ekspertu noslodze, aizņemtība pamata darba pienākumu izpildē un citos projektos
	Zema
	Vidēja
	Šī projekta ietvaros Pretendents ir piesaistījis lielāku ekspertu skaitu nekā prasīts nolikumā ar mērķi sadalīt veicamos darbus starp vairākiem ekspertiem - atbilstoši katra kompetencēm un pieredzei, tādējādi samazinot katra individuālā eksperta noslodzi un mazinot risku neiekļauties termiņos.
 
Tāpat tiks veikta rūpīga un savlaicīga uzdevumu un to izpildes plānošana, pētījuma vadītājs regulāri nodrošinās ekspertus ar aktuālo informāciju un plānos ekspertu sanāksmes.


	3. Laika resursu riski

	Nepietiekams laiks izpētes veikšanai
	Zema
	Augsta
	Risks vērtējams kā salīdzinoši zems, jo Pētījuma izstrādē ir iesaistīts liels skaits ekspertu. Saspringtākais laika grafiks ir sagaidāms tieši pētījuma pirmajā fāzē – situācijas izpētē.
Pretendents Tehniskās specifikācijas 3.1. līdz 3.6. punktus plāno īstenot vienlaicīgi, tādējādi nodrošinot spēju iekļauties termiņos. 


	4. Juridiskie riski

	Nodevumu satura neatbilstība Tehniskajā specifikācijā un Līgumā noteiktajām prasībām
	Zema
	Augsta
	Pirms darba materiālu un nodevumu iesniegšanas Pasūtītājam, pētījuma vadītāja veiks nodevumu satura kvalitātes kontroli, tajā skaitā pārliecinoties par to atbilstību Tehniskajā specifikācijā noteiktajam, kā arī Pasūtītāja un citu iesaistīto pušu norādījumiem. 
Tiks veikta nodevumu savlaicīga pārrunāšana starp iesaistītajiem ekspertiem un ar Pasūtītāju, lai nodrošinātu pilnvērtīgu, kvalitatīvu un Tehniskajai specifikācijai un līgumā noteiktajām prasībām atbilstošu Pētījuma īstenošanu. 


	5. Finanšu riski

	Finansējuma nepietiekamība darba uzdevuma veikšanai
	Zema
	Vidēja
	Pretendentam ir grūti precīzi paredzēt Pasūtītāja iesniegtās informācijas apjomu par tā īstenoto praksi diskriminācijas novēršanas jomā, kā arī analizējamajiem kritērijiem likumdošanā. Tādējādi ir izaicinoši aprēķināt precīzas darba stundas, kas būs nepieciešamas, lai iepazītos ar materiālu, veiktu tā analīzi.

Pretendents šo risku ir ņēmis vērā finanšu aprēķinos. Pretendents ir veicis rūpīgu finanšu analīzi, precīzi nosakot visu darbu veikšanas izmaksas. 

